Vyhodnotenie pripomienkového konania

Spôsob pripomienkového konania:	bežný postup (od 14. 2. 2005 do 24. 2. 2005)
Zoznam oslovených subjektov:	
1.	Kancelária predsedu vlády SR
2.	Kancelária podpredsedu vlády SR
3.	Ministerstvo financií SR – MF SR
4.	Ministerstvo spravodlivosti SR – MS SR
5.	Ministerstvo hospodárstva SR – MH SR
6.	Ministerstvo zahraničných vecí SR – MZV SR
7.	Ministerstvo vnútra SR – MV SR
8.	Ministerstvo obrany SR – MO SR
9.	Ministerstvo kultúry – MK SR
10.	Ministerstvo zdravotníctva – MZ SR
11.	Ministerstvo školstva SR – MŠ SR
12.	Ministerstvo pôdohospodárstva SR – MP SR
13.	Ministerstvo výstavby a regionálneho rozvoja SR – MVaRR SR
14.	Ministerstvo práce, sociálnych vecí a rodiny SR – MPSVaR SR
15.	Ministerstvo životného prostredia SR – MŽP SR
16.	Národný bezpečnostný úrad - NBÚ
17.	Úrad pre štátnu službu - ÚPŠS
18.	Štatistický úrad SR – ŠÚ SR
19.	Úrad pre verejné obstarávanie – ÚVO
20.	Úrad geodézie, kartografie a katastra SR – ÚGKK SR
21.	Úrad vlády SR – ÚV SR
Počet oslovených subjektov:	21
Zaslali do stanoveného termínu:	8
Zaslali po termíne:	3
Vôbec nezaslali:	10
Subjekty, ktoré nemali pripomienky:	2
Počet vznesených pripomienok:	41
Počet akceptovaných:	13
Počet čiastočne akceptovaných	0
Počet neakceptovaných:	28
Subjekt	Pripomienka	Typ	Vyh.	Spôsob vyhodnotenia	
ÚV SR	Obal:
„Bratislava, február 2005“ nahradiť „Bratislava (konkrétny deň) február 2005“ 
Podľa Metodického pokynu na prípravu a predkladanie materiálov na rokovanie vlády SR je potrebné uvádzať presný dátum vyhotovenia materiálu (2.2.1,(1), 8. zar.)	O	A	Zapracované v zmysle pripomienky.	
ÚV SR	Gramatické a štylistické pripomienky.	O	A	Zapracované v zmysle pripomienky.	
ÚVO	Úlohu 1.b.7: „Zriadiť portál pre e-procurement – online verejné obstarávanie (nákup a prevádzkovanie bude v súvislosti s podmienkami dostupnosti informačných a komunikačných technológií (ďalej len IKP) pre občanov so zdravotným postihnutím)“, ktoré je v predmetnej správe kvalifikovaná ako nesplnená, žiadame prehodnotiť jej nesplnenie a presunutie medzi priebežne plnené úlohy.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.  	
ÚVO	V časti „plnenie“ úlohy 1.b.7  odstavci 2 prvá veta žiadame za smernicu č. 2004/17/ES doplniť aj smernicu č. 2004/18/ES a slovo „smernicu“ nahradiť slovom „smernice“.	O	A	Zapracované v zmysle pripomienky.	
ÚVO	V zdôvodnení úlohy 1.b.7 druhá veta „Taktiež sa očakáva schválenie európskej legislatívy v roku 2006“ navrhujeme bližšie špecifikovať, o akú legislatívu ide.	O	A	Zapracované v zmysle pripomienky.	
ÚPŠS	V Aktualizácii úloh Akčného plánu v ďalších rokoch na strane V odporúčame úlohu 2.B.1 rozdeliť na:
 
2.B.1  Vypracovať a realizovať program zvyšovania digitálnej gramotnosti zamestnancov v štátnej a verejnej službe.
            Uplatniť medzinárodne uznávané programy typu ECDL.
  
2.B.2  Realizovať Koncepciu informačného systému v štátnej službe.	O	A	Zapracované v zmysle pripomienky.	
ÚPŠS	V správe o stave plnenia úloh Akčného plánu za rok 2004 na strane 12 je úloha 2.B.1  je zaradená medzi nesplnené.
Na základe skutočného stavu, ktorý je popísaný v plnení má byť úloha zaradená medzi priebežne plnené, alebo čiastočne splnené.	O	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.	
ŠÚ SR	Úlohu 1.b.5 Akčného plánu pre rok 2004 žiadame preradiť zo skupiny nesplnených úloh do skupiny priebežne plnených úloh.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.	
ŠÚ SR	K PRÍLOHE  č. 2, PRÍLOHA C. Komentár k výnosu Štatistického úradu Slovenskej republiky č. 372/1998-830, z 13. októbra 1998, ktorým sa vyhlasujú štandardy pre štátny informačný systém.	Z	N	Nakoľko návrh zákona o informačných systémoch nie je v platnej legislatíve. Nie je možnosť sa odvolávať na návrh zákona. 	
NBÚ	V rozpočte NBÚ neboli na roky 2004 a 2005 vyčlenené žiadne prostriedky na plnenie úloh Akčného plánu. je to dôsledok toho, že v rozpise MF SR pre NBÚ neboli zohľadnené požiadavky na aktivity, relevantné Akčnému plánu.	O	N		
NBÚ	V uznesení doplniť:
Ukladá:
ministrovi financií
C. 3 zabezpečiť v rozpise rozpočtu prostriedky na realizáciu úloh Akčného plánu	O	A	Zapracované v zmysle pripomienky.	
NBÚ	Vo vlastnom materiály na strane 4 doplniť:
Národný bezpečnostný úrad:NBÚ splnil všetky zákonom stanovené podmienky pre používanie Zákona č. 215/2002 Z. z. o elektronickom podpise v praxi. Nedoriešeným zostalo záložné pracovisko v dôsledku rozpočtových obmedzení. Nutnosť jeho vybudovania bude narastať so zvyšujúcou sa frekvenciou používania elektronického podpisu. NBÚ sa spolu s MDPT SR a Asociáciou Slovenska pre informačné technológie obrátili na Právnickú fakultu Univerzity Komenského s návrhom vytvoriť pracovnú skupinu pre vypracovanie odporúčania na doriešenie problémov, resp. ktorá by vypracovala výklad legislatívy. 	O	A	Zapracované v zmysle pripomienky.	
NBÚ	Vo vlastnom materiály na strane 4 doplniť:
Plnenie:
Využívanie elektronických podpisov je riešené v pripravenom Zákone o informačných systémoch verejnej správy, ktorý vytvára možnosti využitia elektronických podpisov v rámci verejného sektora. Pri riešení tejto úlohy sa uplatňuje úzka spolupráca s Národným bezpečnostným úradom, s ktorým, rovnako ako s mnohými komerčnými subjektami, viedlo MDPT SR viaceré rokovania. Národný bezpečnostný úrad vypracoval štúdiu o podpore elektronického podpisu vo verejnej správe, ktorá by sa mala stať základom pre vytvorenie programu podpory. Ďalej intenzívne riešil nad rámec zákonom stanovených povinností problémy poskytovateľov certifikačných služieb pre elektronický podpis. Vytvoril pracovnú skupinu pre riešenie problémov, vyplývajúcich z praxe.	O	A	Zapracované v zmysle pripomienky.	
NBÚ	K prílohe č. 2:
Príloha č. 2 je prezentácia úlohy VÚS „Systém klasifikácie štandardov.“ V podstate popisuje stav v Nemecku cez aktivity BSI. Okrem toho, napr. časti, týkajúce sa elektronického podpisu sú presne upravené legislatívou SR (zákon č. 215/2002 Z.z. o elektronickom podpise a príslušné vyhlášky)	O	A	Zapracované v zmysle pripomienky.	
NBÚ	K prílohe č. 3 str. 2 posledný odstavec – doplniť:
Národný bezpečnostný úrad (www.nbusr.sk) sa zaoberá informačnou bezpečnosťou v rámci ochrany utajovaných skutočností, po schválení zákona o elektronickom podpise sa jeho kompetencie rozšírili v r. 2002 o elektronický podpis. Kompetencie Úradu na ochranu osobných údajov (www.dataprotection.gov.sk) sú obmedzené na ochranu osobných údajov.	O	A	Zapracované v zmysle pripomienky.	
MŹP SR	Pre prehľadnosť a kontrolu odporúčame vyhodnotenie uviesť v štruktúre, v akej bol navrhnutý Akčný plán (t.j. úlohy uviesť v pôvodnom poradí).	O	N		
MŹP SR	Vyhodnotenie v niektorých  prípadoch neodráža skutočnosť alebo je urobené nesprávne.	O	N		
MŹP SR	Aktualizovaný Akčný plán odporúčame usporiadať systematickejšie a homogénnejšie. Odporúčame zároveň doplniť  časové a logické väzby medzi jednotlivými úlohami (niektoré úlohy sú postavené nadmieru detailne,  u iných úloh je definícia všeobecná, resp. málo konkrétna).   	O	N		
MZ SR	Úlohu 1.c.1 presunúť z časti Nesplnené úlohy do časti Splnené úlohy v nasledujúcej úprave:
Plnenie:
Koncepčné zámery rezortu MZ SR v oblasti rozvoja zdravotníckej informatiky boli spracované v materiáli „Návrh rozvoja informatiky v rezorte MZ SR na roky 2004-2006“ a schválené uznesením gremiálnej porady ministra zdravotníctva č. 520/GP zo dňa 22.12.2003. 
Zásadná legislatívna podpora rozvoja zdravotníckej informatiky a štatistiky je zapracovaná v zákone č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, schválenom v NR SR dňa 21.10.2004. Schválené koncepčné zámery rozvoja zdravotníckej informatiky boli tiež zapracované aj do príslušných nových reformných zákonov MZ SR, schválených v NR SR.
V nasledujúcich rokoch sa bude pravidelne ročne aktualizovať koncepcia rozvoja informatiky v rezorte MZ SR vzhľadom na aktuálne potreby a priority MZ SR a dopĺňať legislatívne predpisy v nadväznosti na výstupy z riešeného projektu Technical Assistance to Health Information Standards, zameraného na modernizáciu a informatizáciu zdravotníckeho systému.	Z	A	Zapracované v zmysle pripomienky.	
MZ SR	Úlohu 1.c.2 presunúť z časti Nesplnené úlohy do časti Priebežne plnené úlohy (nakoľko ide o úlohu, ktorej finančné a projektové zabezpečenie, projektové riešenie a samotná realizácia presahujú časové obdobie roka 2004) v nasledujúcej úprave:
Plnenie:
MZ SR v roku 2004 zabezpečilo základné legislatívne podmienky rozvoja zdravotníckej informatiky, informačnej sústavy zdravotníctva (ISZ) a záväznosť integračných nástrojov  a štandardov pre zabezpečenie kompatibility, prepojenia a integrácie jednotlivých informačných systémov ISZ. 
V septembri 2004 sa začal riešiť projekt „Technical Assistance to Health Information Standards“, zameraný na výber a definovanie štandardov, ktoré budú záväzné pre ďalšie používanie informačných technológií v oblasti zdravotníctva v SR a návrh spôsobu ich zavedenia do praxe. Riešenie projektu v priebehu roka 2005 a jeho pilotná implementácia v praxi v roku 2006 vytvorí potrebné podmienky pre integráciu ISZ a rozvoj informatiky v zdravotníctve.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.  	
MZ SR	Úlohu 1.c.3 presunúť z časti Nesplnené úlohy do časti Priebežne plnené úlohy (nakoľko ide o úlohu, ktorej finančné a projektové zabezpečenie, projektové riešenie a samotná realizácia presahujú časové obdobie roka 2004) v nasledujúcej úprave:
Plnenie:
V septembri 2004 sa začal riešiť projekt Technical Assistance to National Health Information Data center, zameraný na návrh a vytvorenie inštitúcie v rezorte MZ SR , ktorá bude zabezpečovať zber, a analýzu údajov kľúčových z hľadiska podpory strategických rozhodovaní a riadenia na úrovni MZ SR ako aj na úrovni stredných článkov riadenia (nemocnice, polikliniky, poskytovatelia zdravotnej starostlivosti, vyššie územné celky. 
Riešenie projektu v 1. etape v priebehu roka 2005 je zamerané na analýzu a návrh optimálneho dátového modelu pre zdravotný systém. V rámci druhej etapy v roku 2006 budú navrhnuté spôsoby a realizovaná pilotná implementácia doporučeného dátového modelu.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.	
MZ SR	Úlohu 1.c.4 presunúť z časti Nesplnené úlohy do časti Priebežne plnené úlohy (nakoľko ide o úlohu, ktorej finančné a projektové zabezpečenie, projektové riešenie a samotná realizácia presahujú časové obdobie roka 2004) v nasledujúcej úprave:
Plnenie:
Na rozvoj ťažiskového rezortného Štatistického zdravotníckeho informačného systému (ŠTAZIS) pre podporu tvorby politiky v rezorte  MZ SR a zabezpečenie poskytovania zdravotníckych štatistických informácií podľa požiadaviek zahraničných inštitúcií EÚ sa v septembri 2004 začal riešiť projekt Phare - "Strengthening of statistics health information system and its harmonisation with EU requirements".
Na vytvorenie podmienok pre štandardizované jednotné meranie efektívnosti a kvality poskytovania zdravotníckej starostlivosti v strednej a východnej Európe sa v roku 2004 začal riešiť projekt Európskej komisie v rámci komunitárneho programu Public Health - "Unified Central and Eastern European Surveillance/Monitoring System for Healthcare Quality and Efficiency Indicators CEEQNET" ( Central andEastern Europe Quality Network).
Riešenie projektov v 1. etape v priebehu roka 2005 je zamerané na analýzu a návrh optimálneho dátového modelu. V rámci 2. etapy v roku 2006 budú navrhnuté spôsoby uplatnenia prijatého dátového modelu a realizovaná jeho pilotná implementácia v praxi.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.	
MZ SR	Úlohu 1.c.5 presunúť z časti Nesplnené úlohy do časti Priebežne plnené úlohy (nakoľko ide o úlohu, ktorej finančné a projektové zabezpečenie, projektové riešenie a samotná realizácia presahujú časové obdobie roka 2004) v nasledujúcej úprave:
Plnenie:
V rámci projektu bola poskytovaná podpora na vybudovanie tzv. manažérskeho nemocničného systému pre tie nemocnice, ktoré budujú manažérsky nemocničný informačný systém (MNIS), ktorý obsahuje
•	klinický informačný systém, ktorý umožní sledovať klinický stav pacienta a vykonané medicínske úkony,
•	ekonomický informačný systém (finančné účtovníctvo, personalistiky, mzdy a pod.), 
•	manažérsky informačný systém, ktorý umožní sledovať skutočné náklady na jednotlivé diagnosticko-terapeutické prípady, integrovať údaje z ostatných systémov  a vypočítavať ukazovatele nákladovosti a efektivity.
Práce a činnosti na riešení projektu prebiehajú v súlade so zámermi, schválenými v Návrhu rozvoja informatiky v rezorte MZ SR na roky 2004-1006. Na realizáciu úlohy boli riešiteľom pilotného projektu FN Bratislava, DFNsP Bratislava a MFN Martin na rok 2004 pridelené príslušné finančné prostriedky.
Plnenie úlohy je zamerané na  
-	budovanie takých informačných systémov, ktoré by umožňovali skvalitniť riadenie       zdravotníckych zariadení a zefektívniť ich činnosť,
-	 získanie vhodných technológií a know-how.	Z	N	V zmysle akčného plánu vyhodnoteného za rok 2004, nie je možné zaradiť úlohu  do priebežne plnených úloh, nakoľko termín splnenia bol stanovený do roku 2004.	
MZ SR	 V Aktualizácii úloh Akčného plánu v ďalších rokoch
v nadväznosti na „Aktualizáciu úloh Ministerstva zdravotníctva SR do akčného plánu informatizácie spoločnosti v podmienkach SR“ zaslanú listom štátneho tajomníka MZ SR na štátneho tajomníka MDPT SR č. 00215-2/2005-OISZ zo dňa 4.1.2005 je treba vykonať nasledujúce úpravy a zmeny:
a)	na str. I aktualizovať znenie textu v ods. 1 v nadväznosti na zaslané zásadné pripomienky,
b)	na str. IV v úlohe 1.c.1 v stĺpci Gestori a realizátori vypustiť „súkromný sektor“,
c)	na str. IV v úlohe 1.c.3 v stĺpci Aktivity vypustiť 1. vetu „Vybudovanie dátového centra“.	Z	A	Zapracované v zmysle pripomienky.	
MZ SR	Odporúčame v Správe o stave plnenia Akčného plánu za rok 2004 v časti Nesplnené úlohy na str. 6 vypustiť poslednú vetu, nakoľko je duplicitná s 1. vetou uvedenou na str. 7.	O	A	Zapracované v zmysle pripomienky.	
MS SR	Úlohy uvádzané ako splnené neboli v skutočnosti ukončené. Ide o nasledovné úlohy : 

A.1 - nemožno považovať za splnenú, nakoľko návrh zákona o informačných systémoch verejnej správy nebol v Legislatívnej rade schválený a v súčasnosti prebieha medzirezortné pripomienkové konanie k druhej prepracovanej verzii návrhu zákona.

1.a.4 - zo strany MV SR nie je možné považovať úlohu za splnenú, nakoľko sa uvádza, že nie sú dostupné služby certifikačnej autority, je vhodné uviesť dôvod.

1.b.13 - úlohu bude možné považovať za splnenú po zverejnení výsledkov auditu efektívnosti čerpania finančných prostriedkov. V prílohe č.7 je uvedený iba prieskum čerpania finančných prostriedkov na rozvoj informatizácie.

1.b.15 - nebol vytvorený register, tak ako je to v zadaní úlohy. Úloha je rozpracovaná ale nie splnená.

1.e.1  - plány neboli zatiaľ predložené

2.c.3 -  podobná situácia, ako s plnením úlohy A1.	O	N		
MS SR	V zdôvodnení nesplnenia väčšiny úloh uvádzaných v časti „Nesplnené úlohy:“ je uvádzaná príčina: „neskoršie vymenovanie splnomocnenca vlády SR pre informatizáciu spoločnosti“. Žiadame uviesť skutočné príčiny neplnenia, resp. meškania plnenia úloh.	O	N	Skutočnou príčinou je spomínané neskoršie vymenovanie splnomocnenca vlády SR pre informatizáciu spoločnosti.	
MS SR	V zmysle pripomienok žiadame správu prepracovať a uviesť skutočný stav plnenia s termínmi čiastkových plnení.	O	N		
MPSVR SR	Doplniť do Akčného plánu nasledovné:

0.	Urýchliť budovanie základných pilierov Informačnej spoločnosti

A.1 	DOPLNIŤ
Zabezpečiť obsah a aktualizáciu centrálného portálu, zabezpečiť spoluprácu pri aktívnom a permanentnom poskytovaní informácií pre potreby centrálneho portálu
A.2.	DOPLNIŤ
Vytvoriť spoločný základ štrukturovaného designu internetových stránok a definovať všeobecný charakter ich obsahu
A.3.	DOPLNIŤ
Riešiť komunikačnú podporu verejnej správy prostredníctvom jednotnej siete (govnet)	

3.	Lacnejší, rýchlejší a bezpečnejší internet

3.b.1. preformulovať v nasledovnom zmysle:
Urýchlene vyriešiť sporné otázky a odstrániť prekážky a ktoré bránia posilňovaniu konkurencie v miestnych prístupových sieťach.	Z	N		
MPSVR SR	Navrhujeme doplniť nasledovné nové úlohy do Akčného plánu

1.	Stimulovať využívanie internetu tvorbou a poskytovaním relevantného obsahu

Elektronizácia agend 
	Cieľavedome informatizovať výkon všetkých agend v rámci verejnej správy tak, aby sa zabezpečilo pohotové sprístupnenie  informácií občanom

Prístupové miesta 
	Vyhodnotiť možnosti využitia doteraz vybudovaných koncových bodov jako potenciálne prístupové  miesta pre širokú verejnosť na prístup k centrálnemu  portálu. Rozhodnúť o ďalšom postupe na vybudovanie potrebného počtu prístupových miest pre verejnosť.(využitie škôl, úrady práce a sociálnych vecí, tzv. kiosky a ďalšie)

Financovanie projektov – NOVÉ
	Navrhnúť efektívny systém financovania vybraných projektov verejnej správy, ktorý by mal  medzirezortný charakter  , resp.bol by spoločný pre rezorty , alebo skupinu rezortov za účelom cieľavedomého zrýchlenia, sprehľadnenia a zefektívnenia financovania. (napr. elektronizácia agend všetkých ÚOŠS)

Gestor: Splnomocnenec vlády SR pre informatizáciu v spolupráci s relevantnými ÚOŠS	O	N		
MP SR	O plnení nadrezortných úloh v gescii MDPT SR nemáme okrem úlohy A.1 žiadne oficiálne informácie, ani poznatky. Z týchto dôvodov  žiadame, aby MDPT SR predložilo k predmetnej Správe podrobný popis riešenia i zabezpečenia splnených úloh  Akčného plánu u ktorých bolo gestorom, okrem úloh ktoré sú zdokumentované v prílohách číslo 1-7.	Z	N		
MP SR	Zdokumentovanie úloh týkajúcich sa riešenia interoperability, systému štandardov a bezpečnosti formou príloh považujem iba za rámcový návrh riešení podľa vzorov zo zahraničných zdrojov. Rozhodne nesúhlasíme s ich ohodnotením, že boli splnené . Môžeme ich považovať iba za začaté. Z titulu toho, že ide o tri zásadné okruhy úloh  v Akčnom pláne navrhujem všetky tri úlohy zdokumentované v prílohách č. 1,2,3 vrátane návrhu riešenia a zabezpečenia predložiť osobitne na medzirezortné pripomienkové konanie i na osobitné prerokovanie v Rade vlády SR pre informatiku.	Z	N		
MP SR	MP SR iniciovalo návrh a zaradenie úlohy pod  1.b.13 v Akčnom pláne z dôvodu reštrukturalizácie existujúceho systému financovania procesov spojených s informatizáciou.
Žiaľ,  predložený  výstup nemôžeme považovať za audit efektívnosti čerpania finančných prostriedkov na rozvoj informatiky v jednotlivých rezortoch, a už vôbec nie za súbor záverov a opatrení na jeho optimalizáciu. Konštatujeme, že  výstup z auditu skresľuje financovanie, ale i spochybňuje opodstatnenosť riešenia úloh v našom rezorte, 
Za nekorektné považujem i publikovanie takého výstupu na Internete.
Príloha č. 7 k predloženej Správe bola odstúpená na zaujatie stanoviska kompetentným útvarom MPSR.     
Žiadame zdokumentovať do Správy k Plneniu úlohy pod bodom č. 1.b.13  na základe akých kritérií bol vybratý dodávateľ „Prieskumu čerpania finančných prostriedkov“ i čo stálo daňových poplatníkov vykonanie takého prieskumu.	Z	N		
MP SR	MP SR je gestorom úlohy v AP pod bodom č. 1.d.4 „Budovanie informačných a komunikačných infraštruktúru v súlade s Národným programom pre prijatie Acquis commuanutaire“, ktorej cieľom bolo vybudovanie Národnej časti informačného systému  i jeho komponentov v zmysle legislatívy a požiadaviek EÚ.  

Táto úloha bola v predloženej Správe vyhodnotená ako nesplnená s čím nemôžeme súhlasiť.  MP SR predložilo podrobný odpočet úloh. Zrejme predkladateľ hodnotiacej správy nepochopil, že okrem rozpracovania úloh, ktoré rezortu pôdohospodárstva vyplynuli z prístupového procesu (sú obsiahnuté v Akčnom pláne) obsahuje Program informatizácie rezortu do roku 2005 i úlohy „rezortné – nie prístupové, ktoré do Akčného plánu nepatrili a ktorých riešenie pokračuje. Národná časť informačného systému SPP vrátane všetkých jeho komponentov bola vybudovaná a je v SR od roku 2004 plne implementovaná . 
Žiadame preto úlohu v Akčnom pláne pod číslom 1.d.4 zaradiť medzi úlohy splnené.	Z	A	Zapracované v zmysle pripomienky.	
MP SR	Na základe vyššie uvedeného nepovažujeme ani Aktualizáciu úloh Akčného plánu na rok 2005 za dobre pripravenú.  Žiadame  dôkladne prepracovať pokračovanie Akčného plánu v nasledujúcich rokoch a doplniť ho o nesplnené úlohy z roku 2004 .	Z	N		
MP SR	Aktualizáciu Akčného plánu  je potrebné  uviesť do súladu s uznesením č. 140 /2005 bod B.5, ktoré bolo prijaté  k Stratégií konkurencieschopnosti SR do roku 2010 (gestor MF SR)  i zosúladiť s úlohami navrhnutými v Národohospodárskej stratégii SR do roku 2010 (gestor MH SR).	Z	N		
MP SR	Navrhujeme prijať mechanizmus riadenia úloh, vrátane ich akceptácie ako podmienku vytvárania efektívnych výstupov z Akčného plánu.	O	N		
MK SR 	Hodnotenie plnenia úloh je nepresné, viaceré úlohy ktoré boli zaradené medzi splnené úlohy, je potrebné naďalej sledovať, lebo nie sú ukončené.  Týka sa to napríklad úlohy A.1.	O	N		
MK SR 	Materiál je príliš obsiahly, obsahuje prílohy, ktoré súvisia s predkladanou správou len nepriamo. Okrem toho, že obsahujú viaceré vecné nezrovnalosti, nie je jasné, či boli predmetom oponentského konania (štúdie, výskumné práce, projekty),  kým boli schválené a do akej mieri sú záväzné pre ÚOŠS.  Z uvedených dôvodov navrhujeme prehodnotiť a zredukovať počet príloh.	O	N		
MK SR 	Medzi úlohy na rok 2005 je potrebné zaradiť úlohu priamo súvisiacu s prijatím štandardov pre informačné systémy verejnej správy vo forme vyhlášky MDPT SR.	O	N		
MK SR	Upraviť text k úlohe 1.b.14:
Slovenská národná knižnica zabezpečila od júla 2004 rutinnú prevádzka softvéru Virtua a  uskutočnilo sa  školenie pre 12 knižníc zapojených do projektu KIS3G.   Prebehli konverzie záznamov v SNK  a vo vybraných knižniciach. V súčasnosti sa pripravuje praktická realizácia projektu „Virtuálna knižnica Slovenska“ (VIKS) ako portál Memoria slovaca (www.memoria.sk).  Projekt na podporu elektronizácie knižníc zo štrukturálnych fondov nebol predložený, keďže Ministerstvo výstavby a regionálneho rozvoja SR v 1. polroku nezverejnilo výzvu na predkladanie projektov v rámci opatrenia 3.2. – Budovanie a rozvoj informačnej spoločnosti. V rámci nového grantového systému MK SR na rok 2004 v programe Ex Libris – podprogramu 2.7. – knižnice a knižničná činnosť boli pridelené finančné prostriedky  na 81 projektov knižníc na nákup výpočtovej techniky, z toho na podporu pripojenia knižníc na internet bolo 19 projektov. Celkovo bolo pridelených na túto prioritu takmer 4 mil. Sk.	O	A	Zapracované v zmysle pripomienky.	

Vysvetlivky:
O – obyčajná pripomienka
Z – zásadná pripomienka
A – akceptovaná pripomienka
C – čiastočne akceptovaná pripomienka
N – neakceptovaná pripomienka